《和汝南秀才游净土见寄》
宋代·李虚己

长松系马驻吟鞭，水殿沈檀一树烟。
苔破闲阶幽鸟立，草芳深院老僧眠。
桃花欲放条风后，茶蕊新供谷雨前。
衰会赏诗多狎客，我无岐路近神仙。

作者简介：宋建州建安人，字公受。太宗太平兴国二年进士。累官殿中丞，出知遂州，以能称。真宗称其儒雅循谨，特擢右谏议大夫。历权御史中丞、给事中，知河中府、洪州。迁工部侍郎、知池州，分司南京。喜为诗，与曾致尧、晏殊唱和，精于格律。卒年六十九。有《雅正集》。